Shah Rukh Khan An haife shi a ranar 2 ga Watan Nuwamba,shekarar alif 1965, kuma ana takaita sunayensa da SRK, Shahararren dan fim ne na Bollywood, Indiya, Mai Shirya wasa, kuma fitaccen Jarumi. Ana kiransa "Badshah din Bollywood", "Sarkin Bollywood" da kuma "Sarki Khan", Yafito acikin fina-finan Indiya sama da 80, yakuma samu kyaututtuka da dama, wanda suka hada da 14 Filmfare Awards. Khan nada mabiya da dama a Asiya da mutanen duniya da ba yan'Indiya ba da kuma wadanda asalin su yan'Indiya ne a kasashen duniya baki daya. Dan gane da yawan masu kallon fina-finansa da kudin shiga, An bayyana shi cikin manyan Yan'wasan fina-finan duniya. Shah Rukh Khan yafara shirye shiryensa ne da fitowa acikin fina fainan da akeyi a Telebijin a kusan karshen shekara ta 1980s. Yafara fim dinsa na farko a Bollywood a shekarar 1992 acikin fim din Deewana. A Farkon sana'arsa,Shah Rukh Khan ya shaharane da fitowar dayayi a matsayin villainous acikin fim din Darr a shekarar (1993), Baazigar (1993) da Anjaam a shekarar (1994).